Nafarroako Parlamentuko Mahaiak, 2020ko irailaren 21ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Bakartxo Ruiz Jaso andreak aurkeztutako galdera, ikasturtea hasi zenez geroztik bi aste hauetan ehunka ikasle konfinatu izanak eragindako egoerari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2020ko irailaren 21ean

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioaren eledun Bakartxo Ruiz Jaso andreak, Legebiltzarreko Erregelamenduan ezarritakoaren babesean, honako galdera hau aurkezten du, Hezkuntzako kontseilari Carlos Gimeno Gurpegui jaunak Osoko Bilkuran erantzun dezan:

Gaur, ikasturtea hasi zenetik oraindik ere bi aste bete ez direlarik, etxean konfinatuta daude 111 bizikidetza-talde egonkorreko 2.308 ikasle. Guraso-elkarteak eta ikastetxeetako zuzendaritza-taldeak salatzen ari dira etengabe aldatzen direla protokoloak, ez dagoela pauta argirik eta atzerapenarekin ari zaiela deitzen ikasleei PCRa egiteko.

Hezkuntza Departamentuak zer balorazio egiten du ikasturtea hasi zenez geroztik bi aste hauetan ehunka ikasle konfinatu izanak eragindako egoeraz, ikastetxeetara igorritako protokoloek sortutako nahasmenduaz, Hezkuntza eta Osasun departamentuen arteko koordinazio-arazoez eta ikasleei PCRa egiteko paratutako baliabideez?

Iruñean, 2020ko irailaren 17an

Foru parlamentaria: Bakartxo Ruiz Jaso